Mestská časť Košice – Staré mesto, Hviezdoslavova 7, Košice

Návrh
Projektu sociálnej a zdravotnej komisie
	MZ MČ Košice – Staré mesto

	 Štvrtý ročník kurzu poskytovania prvej zdravotnej pomoci pre žiakov 7. a 8. ročníka základných škôl

1. Úvod
V dnešnom pretechnizovanom a rýchlym tempom sa rozvíjajúcom svete sa čoraz častejšie sa stretávame s prípadmi, kedy dochádza k náhlemu narušeniu zdravotného stavu ľudí všetkých vekových kategórií. 
Je povinnosťou každého občana aby podľa svojich schopností poskytol prvú pomoc každému, koho postihol úraz alebo náhle ochorenie. Podľa štatistík a vyjadrení profesionálov poskytnutím laickej prvej pomoci je možné zásadnou mierou znížiť dôsledky u postihnutých úrazmi a náhlymi príhodami.
Je preto veľmi dôležité, aby aj mladá generácia vedela okamžite reagovať na vzniknutú situáciu a mala dostatočné teoretické vedomosti a praktické zručnosti z oblasti poskytovania prvej laickej pomoci. 
Predpokladáme aj to, že absolvovanie kurzu bude mať za následok aj väčšiu disciplinovanosť a zodpovednosť detí na ihriskách a v doprave.

2. Názov a termín podujatia
	Kurz poskytovania prvej zdravotnej pomoci pre žiakov 7. a 8. ročníka základných škôl.
Štvrtý ročník kurzu bude realizovaný v druhom polroku 2011 (november - december) v štyroch základných školách pôsobiacich v mestskej časti Košice – Staré mesto.
1.	ZŠ Park Angelinum 8, Košice
2.	ZŠ Nám. L. Novomeského 2, Košice
3.	ZŠ Masarykova 19/A, Košice
4.	ZŠ s vyučovacím jazykom maďarským S. Máraiho, Kuzmányho 6, 	Košice

	3. Hodnotenie kurzu z roku 2009
Pri realizovaní kurzu prvej pomoci v roku 2009 sme sa zo strany škôl stretli s veľkou ochotou a záujmom o spoluprácu. Tieto kurzy s radosťou privítali a podporili,
nakoľko na školách existujú hliadky prvej pomoci, ktoré týmto nadobudli ďalšie vedomosti a skúsenosti. Veľmi pozitívny bol aj prístup zo strany žiakov škôl, ktorí s veľkým záujmom sledovali teoretickú časť a aktívne sa zúčastnili praktických ukážok.

4. Účastníci podujatia
Kurzu sa zúčastní približne 370 žiakov zo základných škôl vo veku 13-14 rokov.

5. Miesto konania
Triedy a telocvične základných škôl

6. Priebeh podujatia
Kurz prvej zdravotnej pomoci sa uskutoční podľa vypracovaného programu  v dvoch častiach
a) časť teoretická
b) časť praktická 
Aktuálne úpravy programu, ktoré si vyžiada konkrétna situácia sa vykonávajú počas realizácie projektu.

7. Finančné zabezpečenie projektu
1.	Na základe dohody o vykonaní práce z rozpočtu komisie sociálnej a zdravotnej na odmeny pre  prednášateľa – lekára.
Za prevedenie jedného kurzu bude prednášateľovi – lekárovi vyplatená odmena vo výške 50.- €.
2.	Celkovo bude realizovaných 8 výukových kurzov s približným počtom 46 žiakov v jednom kurze. 
3.	Z rozpočtu komisie sociálnej a zdravotnej je na projekt vyčlenených 600.- €.
Podľa počtu zrealizovaných kurzov bude následne vyplatená príslušná finančná odmena pre prednášateľa – lekára.
4.	Za zapožičanie zdravotníckych pomôcok potrebných pre prevedenie kurzu bude   
vyčlenená finančná čiastka 50.- €.
5.	Kurzy sa budú realizovať v pracovných dňoch v čase od 13.00 do 15.00 hod. Školy zabezpečenia prepožičanie dataprojektora a plátna. 

Košice, 24.8.2011
Vypracoval: MUDr. Ján Valko

                                                                       MUDr. Ján Valko, MPH 
                                                       predseda Komisie sociálnej a zdravotnej